
TELEVIZIJOS TRANSLIACIJŲ TECHNINIO APTARNAVIMO, FILMAVIMO IR PRODIUSAVIMO PASLAUGŲ TECHNINĖ SPECIFIKACIJA
1. BENDRI REIKALAVIMAI
1.1. Lietuvos irklavimo federacija (toliau – Perkančioji organizacija) šiuo pirkimu siekia įsigyti televizijos transliacijų techninio aptarnavimo, filmavimo ir prodiusavimo paslaugas 2025 m. pasaulio jaunių iki 19 metų irklavimo čempionatui (toliau – Paslaugos), kuris vyks Trakuose, Galvės ežero teritorijoje (toliau – Lokacija), 2025 m. rugpjūčio 6 – 10 dienomis.
1.2. Paslaugų teikėjas TV transliacijas ir filmavimą turės būti pasiruošęs vykdyti nuo 2025 m. rugpjūčio 6 d. 07:00 iki 2025 m. rugpjūčio 10 d. 23:59 val. Tikslus TV transliacijos ir filmavimo grafikas bus suderintas po sutarties pasirašymo su Perkančiąja organizacija, ne vėliau kaip prieš 2 (dvi) savaites iki renginio pradžios.
1.3. Visą paslaugai teikti būtiną įrangą, Paslaugų teikėjas privalo pristatyti į Lokaciją ne vėliau kaip viena diena prieš renginio pradžią.
1.4. Reikalavimai paslaugoms pateikiami šioje Techninėje specifikacijoje. Paslaugos apima kilnojamos televizijos stoties (toliau – KTS) pristatymą ir jos techninį aptarnavimą. Paslaugų teikėjas teikdamas Paslaugas įsipareigoja užtikrinti reikiamą personalo kiekį, kurį sąrašo forma turi pateikti Perkančiajai organizacijai likus 10 (dešimt) darbo dienų iki renginio.
1.6. Reikalavimai paslaugoms pateikiami šioje Techninėje specifikacijoje.
1.7. Paslaugų teikėjas privalo užtikrinti, kad specialistai, kuriems keliami kvalifikacijos reikalavimai, mokėtų anglų kalbą ne mažesniu nei B2 lygiu (pagal Europass kalbų lygį). Jei Paslaugų teikėjo specialistai, kuriems keliami kvalifikacijos reikalavimai, nemoka anglų kalbos nurodytu lygiu, teikėjo sąskaita turi būti užtikrinta vertimo žodžiu ir raštu paslaugos metu.
2. PASLAUGŲ TECHNINIAI REIKALAVIMAI
2.1. Paslaugų teikėjas iki Techninės specifikacijos 1.4 punkte nurodytos datos į Lokaciją pristato:
2.1.1. Skaitmeninės raiškiosios televizijos (HD) formato KTS su ne mažiau nei 15 kamerų ir 2 filmavimo dronų, su kameros kontrolės valdymu, kurios sudėtis, techniniai parametrai ir papildoma įranga sudaro galimybes pilnai užtikrinti renginio TV transliacijų techninį aptarnavimą, kaip reikalaujama įprastoje transliavimo praktikoje;
2.1.2. Iš 15 kamerų bent 2 privalo turėti super sulėtinto filmavimo funkciją (ne mažiau nei 150 kadrų per sekundę);
2.1.3. Iš 15 kamerų bent 2 privalo būti su galimybe iš bet kurios ežero vietos bevielio ryšio būdu transliuoti vaizdo ir garso signalą iki KTS su ne didesniu vėlavimu nei 40 milisekundžių (ms);
2.1.4. Iš 15 kamerų bent 1 privalo turėti „steadicam“ stabilizavimo sistemą ir bevielio ryšio sistemą vaizdo ir garso signalo perdavimui su ne didesniu vėlavimu nei 40 milisekundžių (ms);
2.1.5. KTS turi turėti ne mažiau nei 5 reguliarius, 5 plačius ir 3 "box" tipo objektyvus;
2.1.6. KTS sudėtyje turi būti ne mažiau nei 2 pakartojimo serveriai ir 2 panelės pakartojimų operatoriams;
2.1.7. Galimybę PTZ kamerų valdymui (telemetrija) radijo ryšiu iš KTS.
2.2. Paslaugų teikėjas, teikdamas paslaugą:
2.2.1. Vadovaujasi visa informacija ir reikalavimais, pateiktais punkte Nr. 2;
2.2.2. Suteikia reikiamą kiekį personalo, kuris užtikrins paslaugų teikimą, atitinkantį techninės specifikacijos reikalavimus. Į personalo sudėtį privalo įeiti ne mažesnis kiekis TV kamerų operatorių nei nurodytas kamerų ir dronų skaičius, vienas vaizdo režisierius, vienas vaizdo režisieriaus asistentas, vienas garso režisierius, du garso režisieriaus asistentai bei kitas personalas, reikalingas paslaugoms teikti;
2.2.3. Užtikrina tokius transliacijos parametrus: 16:9 HD 1080i 50Hz skaitmeninis signalas su ne mažiau nei 8 garso takeliais;
2.2.4. Užtikrina visose teikiamos paslaugos lokacijose, kad visi kameros signalai bus įrašomi individualiai;
2.2.5. Užtikrina, kad filmuojama ir nufilmuota medžiaga bus perduota naudojimui be apribojimų;
2.2.6. Užtikrina, kad suteiks bent 10 (dešimt) bevielių pasikalbėjimo stotelių tarp KTS ir Perkančiosios organizacijos atstovų-prodiuserių.

